મુલુંડ (વેસ્ટ)ના સ્વપ્નનગરીમાં રહેતા ૫૭ વર્ષના સુરેશ જૈન ગઈ કાલે સવારે તેમના ઘરમાં સૂતા હતા અને તેમના ક્રેડિટ કાર્ડમાંથી ગુરુવારે મોડી રાતથી ગઈ કાલે સવાર સુધીના ૮ કલાકમાં ૨,૬૮,૧૫૧ રૂપિયાની ખરીદી થઈ હતી. સવાર-સવારમાં તેમના મોબાઇલ પર ક્રેડિટ કાર્ડમાંથી આટલી મોટી રકમની ખરીદીના SMSથી સુરેશ જૈન ચોંકી ઊઠ્યા હતા. સૌથી નવાઈની વાત તો એ હતી કે સુરેશ જૈનનું ક્રેડિટ કાર્ડ તેમની પાસે જ હતું.